94/344/EY: Komission päätös, tehty 27 päivänä huhtikuuta 1994, kolmansista maista tulevien, eläinten ruokintaan tarkoitettujen jalostettujen eläinvalkuaisten ja mainittuja valkuaisia sisältävien tuotteiden tuonnissa vaadittavista terveysvaatimuksista ja eläinlääkärintodistuksista (ETA:n kannalta merkityksellinen teksti)



Virallinen lehti nro L 154 , 21/06/1994 s. 0045 - 0052

Suomenk. erityispainos Alue 3 Nide 58 s. 0122

Ruotsink. erityispainos Alue 3 Nide 58 s. 0122



KOMISSION PÄÄTÖS, tehty 27 päivänä huhtikuuta 1994, kolmansista maista tulevien, eläinten ruokintaan tarkoitettujen jalostettujen eläinvalkuaisten ja mainittuja valkuaisia sisältävien tuotteiden tuonnissa vaadittavista terveysvaatimuksista ja eläinlääkärintodistuksista (ETA:n kannalta merkityksellinen teksti) (94/344/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon 17 päivänä joulukuuta 1992 annetun neuvoston direktiivin 92/118/ETY, eläinten terveyttä ja kansanterveyttä koskevista vaatimuksista sellaisten tuotteiden yhteisön sisäisessä kaupassa ja yhteisöön tuonnissa, joita eivät koske direktiivin 89/662/ETY ja, taudinaiheuttajien osalta, direktiivin 90/425/ETY(1) liitteessä A olevassa I luvussa mainittujen erityisten yhteisön säädösten kyseiset vaatimukset, ja erityisesti sen 10 artiklan 2 kohdan c alakohdan, sekä katsoo, että direktiivin 92/118/ETY liitteessä I olevassa 6 luvussa määritellään tietyt eläinten ruokintaan tarkoitettujen jalostettujen eläinvalkuaisten tai mainittuja valkuaisia sisältävien tuotteiden tuonnissa sovellettavat vaatimukset ja valtuutetaan jäsenvaltiot ylläpitämään ennen 18 päivää joulukuuta 1992 voimassa olleen kansallisen lainsäädäntönsä nautojen BSE-tautiin ja lampaiden kutkatautiin (scrapie) sovellettavien vaatimusten osalta, kunnes tehdään päätös sellaisen lämpökäsittelyn laadusta, jolla voidaan tuhota kyseinen taudin aiheuttaja, lemmikkieläinten ruokintaan tarkoitettujen, tiiviisti suljettuihin säiliöihin säilöttyjen ja suuririskisistä aineista saatuja jalostettuja eläinvalkuaisia sisältävien tuotteiden sekä pieniriskisistä aineista saatujen lemmikkieläinten ruokintaan tarkoitettujen tuotteiden tuonnissa vaadittavat edellytykset määritellään komission päätöksessä 94/309/EY(2), komission päätöksessä 94/278/EY(3) vahvistetaan luettelo niistä kolmansista maista, joista tulevien eläinten ruokintaan tarkoitettujen jalostettujen eläinvalkuaisten tai mainittuja valkuaisia sisältävien tuotteiden tuonnin jäsenvaltiot sallivat, lukuun ottamatta kalajauhoa ja sen kaltaisia tuotteita, sekä luettelo niistä kolmansista maista, joista tulevan kalajauhon ja sen kaltaisten tuotteiden tuonnin jäsenvaltiot sallivat, on vahvistettava tällaisten kolmansista maista tulevien tuotteiden tuonnissa vaadittavat terveysvaatimukset ja eläinlääkärintodistukset; on tarpeen vahvistaa erilaiset tuontiedellytykset kalajauhoa ja sen kaltaisia tuotteita varten sekä muita eläinten ruokintaan tarkoitettuja jalostettuja eläinvalkuaisia varten ottaen huomioon, viimeksi mainittujen osalta, että ne on saatu joko suuririskisistä tai pieniriskisistä aineista, jotka on määritelty neuvoston direktiivissä 90/667/ETY(4), sellaisena kuin se on viimeksi muutettuna direktiivillä 92/118/ETY, kun uusi varmentamismenettely on vahvistettu, olisi määrättävä tietty määräaika sen täytäntöönpanemiseksi, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla 1 Jäsenvaltioiden on sallittava kolmansista maista tulevien, eläinten ruokintaan tarkoitettujen suuririskisistä aineista saatujen jalostettujen eläinvalkuaisten tuonti tai mainittuja valkuaisia sisältävien tuotteiden, myös seosten, tuonti, jos ne jalostetaan rekisteröidyssä tai direktiivin 90/667/ETY mukaisesti hyväksytyssä laitoksessa ja jos niiden mukana on liitteessä A olevan mallin mukainen terveystodistus. Ensimmäistä alakohtaa ei sovelleta lemmikkieläinten ruokintaan tarkoitettuihin tuotteisiin, jotka on säilötty tiiviisti suljettuihin säiliöihin ja jotka sisältävät suuririskisistä aineista saatuja jalostettuja eläinvalkuaisia. 2 Jäsenvaltioiden on sallittava kolmansista maista tulevien, eläinten ruokintaan tarkoitettujen pieniriskisistä aineista saatujen jalostettujen eläinvalkuaisten tuonti tai mainittuja valkuaisia sisältävien tuotteiden, myös seosten, tuonti, jos ne jalostetaan rekisteröidyssä tai direktiivin 90/667/ETY mukaisesti hyväksytyssä laitoksessa ja jos niiden mukana on liitteessä B olevan mallin mukainen terveystodistus. Ensimmäistä alakohtaa ei sovelleta lemmikkieläinten ruokintaan tarkoitettuihin tuotteisiin. 3 Jäsenvaltioiden on sallittava kolmansista maista tulevan, eläinten ruokintaan tarkoitetun kalasta ja muista merieläimistä, ei kuitenkaan nisäkkäistä, valmistetun jauhon tuonti tai mainittuja valkuaisia sisältävien tuotteiden, myös seosten, tuonti, jos ne jalostetaan rekisteröidyssä tai direktiivin 90/667/ETY mukaisesti hyväksytyssä laitoksessa ja jos niiden mukana on liitteessä C olevan mallin mukainen terveystodistus. Ensimmäistä alakohtaa ei sovelleta lemmikkieläinten ruokintaan tarkoitettuihin tuotteisiin. 4 Edellä 1, 2 ja 3 kohdassa mainitut terveystodistukset muodostuvat ainoastaan yhdestä lomakkeesta ja ne on laadittava vähintään yhdellä tuontitarkastuksen tekevän jäsenvaltion virallisista kielistä. 2 artikla Tätä päätöstä sovelletaan 1 päivästä heinäkuuta 1994. 3 artikla Tämä päätös on osoitettu kaikille jäsenvaltioille. Tehty Brysselissä 27 päivänä huhtikuuta 1994. Komission puolesta René STEICHEN Komission jäsen (1) EYVL N:o L 62, 15.3.1993, s. 49 (2) EYVL N:o L 137, 1.6.1994, s. 62 (3) EYVL N:o L 120, 11.5.1994, s. 44 (4) EYVL N:o L 363, 27.12.1990, s. 51 LIITE A TERVEYSTODISTUS eläinten ruokintaan tarkoitetuille, suuririskisitä aineista saaduille jalostetuille eläinvalkuaisille ja mainittuja valkuaisia sisältäville Euroopan yhteisöön tuotaville tuotteille, myös seoksille, lukuun ottamatta tiiviisti suljettuihin säiliöihin säilöttyjä kotieläimien ruokintaan tarkoitettuja tuotteita >VIITTAUS KAAVIOON> >VIITTAUS KAAVIOON> LIITE B TERVEYSTODISTUS eläinten ruokintaan tarkoitetuille, pieniriskisistä aineista saaduille jalostetuille eläinvalkuaisille ja mainittuja valkuaisia sisältäville Euroopan yhteisössä levitettäville tuotteille, myös seoksille, lukuun ottamatta mainittuja valkuaisia sisältäviä kotieläimien ruokintaan tarkoitettuja tuotteita >VIITTAUS KAAVIOON> >VIITTAUS KAAVIOON> LIITE C TERVEYSTODISTUS Euroopan yhteisössä levitettäville, kalasta ja muista merieläimistä, ei kuitenkaan nisäkkäistä, valmistetuille jauhoile ja näitä tuotteita sisältäville tuotteille, myös seoksille, lukuun ottamatta kotieläimten ruokintaan tarkoitettuja tuotteita >VIITTAUS KAAVIOON> >VIITTAUS KAAVIOON>